Title: Sandale
Description: U početku je to bila knjiga priča, koja je objavljena pod naslovom "Fasung", ali je nakon deset godina temeljito prekrojena, nadopisana i pretvorena u, zapravo, labavo strukturiran roman. Roman koji nadopunjava i zaokružuje dva Sejranovićeva dosad objavljena romana - "Nigdje, niotkuda" i "Ljepši kraj" - tvoreći s njima proznu trilogiju koja na osebujan sejranovićevski način hvata "ove prostore" i "ovo vrijeme". Oslo, Rijeka, Brčko, Australija, Indija samo su neke postaje po kojima skita 'junak' "Sandala". On je jedan od onih književnih skitnica koje volimo ma koliko bili autodestruktivni i nesposobni za "normalan" život. Stalno se boreći i sa sobom i sa svijetom koji ga okružuje, hvatajući se pritom za sve što pronađe uz put - alkohol, pornografiju, drogu, trčanje na skijama, zaljubljivanje...